ટીમ ઇન્ડિયાના કેપ્ટન વિરાટ કોહલીએ ટોસ જીતીને બેટિંગ કરવાનો નિર્ણય કર્યો હતો, પરંતુ તેનો નિર્ણય આ કંગાળ ભારતીય ઓપનરોએ નિષ્ફળ સાબિત કર્યો હતો. ઈજામાંથી સાજા થયા બાદ આજે કે. એલ. રાહુલે ટીમમાં વાપસી કરી હતી, પરંતુ ઇનિંગ્સની બીજી અને સ્ટુઅર્ટ બ્રોડની પહેલી જ ઓવરમાં તે ખાતું પણ ખોલાવે એ પહેલાં સ્ટોક્સના હાથમાં ઝિલાઈ ગયો હતો. આમ ભારતની પહેલી વિકેટ છ રને પડી હતી. જ્યારે ભારતનો સ્કોર ૨૨ રન હતો ત્યારે જેમ્સ એન્ડરસનની બોલિંગમાં મુરલી વિજય પણ ૨૦ રન બનાવી સ્ટોક્સના હાથમાં ઝિલાઈ ગયો હતો.